‏ט"ז שבט תש"פ

‏11 פברואר, 2020

# מכרז פומבי מס' 3/2020

### **תיאור המשרה: פקח/ית רב תכליתי/ת ושיטור משולב**

בהתאם לפקודת העיריות (נוסח חדש), חוק הרשויות המקומיות תקנות העיריות (מכרזים לקבלת עובדים) התש"ם – 1979, ניתנת בזה הודעה על משרה פנויה של **פקח/ית רב תכליתי/ת ושיטור משולב** בעירית רמת השרון, והזמנה להציג מועמדות לאיוש המשרה כאמור.

**א. כללי**

1. מועמדים המבקשים להציג את מועמדותם למכרז, מתבקשים להגיש לעיריית רמת השרון את המסמכים הבאים:

* שאלון למשרה פנויה - יש למלא טופס פרטים אישיים מקוון באתר העירייה

[**www.ramat-hasharon.muni.il**](http://www.ramat-hasharon.muni.il) **– כפתור "מכרזים" בדף הבית/ מכרזי כ"א.**

בנוסף, יש לסרוק ולצרף את המסמכים הבאים:

* שאלון לאיתור חשש לניגוד עניינים (מופיע בדף המכרז באתר האינטרנט של העירייה).
* קורות חיים שיכללו פירוט ניסיון מקצועי ותעסוקתי (בצירוף אישורי עבודה מתאימים).
* תעודות המעידות על כישורי המועמד/ת (תעודות על השכלה רלבנטית, השתלמויות וכיו"ב).
* תמונת פספורט.

הגשת המסמכים הנדרשים תתבצע באמצעות הדואר האלקטרוני:

**michrazim@ramat-hasharon.muni.il**

2. פרטים נוספים ניתן לקבל בטלפון: 03-5489339 (ליבנת יגר).

3. **המועד האחרון להצגת המועמדות למשרה הינו:** **27.2.2020**

 עיריית רמת השרון שומרת על זכותה להאריך את המועד להצגת מועמדות למשרה האמורה, מבלי שיהא בכך משום התחייבות להאריך את המועד כאמור.

4. **בקשות שתגענה ללא הפרטים כאמור ו/או לאחר המועד לעיל, לא תטופלנה ולא תובאנה לדיון בפני ועדת המכרזים .**

5. עיריית רמת השרון אינה מתחייבת לקבל הצעה כלשהי והיא שומרת על זכותה להפסיק בכל עת את הליכיו של מכרז זה, זאת בכל שלב משלביו.

**ב. פרטי המשרה**

**תואר התפקיד**: פקח/ית רב תכליתי/ת ושיטור משולב

**היקף המשרה:** מלאה (1.0).

**היחידה:** פיקוח עירוני.

**כפיפות**: מנהל היחידה לפיקוח העירוני.

**דירוג:** מינהלי.

**דרגה**: 5 – 8.

**תקופת ניסיון**: שנתיים.

**כללי:** בכפוף להוראות כל דין וקבלת כל האישורים הדרושים, המועמד/ת שת/יזכה ת/יהיה מנוע/ה מלעסוק במקצועו במסגרת עסק פרטי ו/או בכל עיסוק אחר.

 המועמד מתחייב שלא לעסוק ולא לטפל בכל עניין שיש בו משום ניגוד עניינים לתפקידו/ה כעובד של עיריית רמת השרון.

הוראות מכרז זה יהוו חלק בלתי נפרד מן ההתקשרות בין המועמד/ת לבין עיריית רמת השרון.

**ג. תיאור התפקיד**

פיקוח ואכיפה של חוקי העזר העירוניים.

עיקרי התפקיד:

* בקרה ואכיפה של חוקי העזר העירוניים.
* בקרה ואכיפה של חוק עזר חנייה (העמדת רכב וחנייתו).
* ביצוע משימות בשיתוף משטרת ישראל בניידת שיטור משולב.
* שמירה על הסדר הציבורי.

**ד. דרישות התפקיד**

**השכלה:** 12 שנות לימוד לפחות או תעודת בגרות מלאה.

**כשירות מקצועית:** עברית ברמה גבוהה, בעלי רישיון נהיגה.

**ה**. **כישורים אישיים**:

אמינות ומהימנות אישית; סמכותיות; נשיאה באחריות; קפדנות ודייקנות; ערנות ודריכות יחסי אנוש טובים, יכולת תיאום, פיקוח ובקרה, אדיבות, סובלנות.

**ו. דרישות תפקיד מיוחדות:** עבודה בשעות בלתי שגרתיות כולל חובת התייצבות לעבודה

 במצבי חירום בהתאם לצורך

 אישור על העדר עבירות מין.

**יובהר, כי כל הדרישות המפורטות לעיל הינן דרישות הסף לשם השתתפות במכרז. ועדת המכרזים רשאית לשקול כחלק משיקוליה, דרישות העולות על האמור לעיל, לרבות, תארים אקדמיים נוספים ו/או מתקדמים, ניסיון מיוחד, וותק בתחום וכיו"ב.**

 **ז. הליכי המכרז**

 1. המכרז יתקיים בפני ועדת המכרזים.

 2. את ההצעות יש להגיש בהתאם למפורט לעיל.

 3. ועדת המכרזים שומרת על זכותה לדחות הצעות של מועמדים אשר אינן עומדות

 בתנאי מכרז זה, וכן, לראיין באופן אישי את המועמדים.

 4. ועדת המכרזים שומרת על זכותה לדרוש מן המועמדים, לעבור מבחני התאמה, זאת

 בהתאם לשיקול דעתה של ועדת המכרזים.

 בכבוד רב,

 אבי גרובר

 ראש עיריית רמת השרון